- ໜ້າຫຼັກ
- ກ່ຽວກັບ ຄຄຊ
- ນິຕິກໍາ
- ການສະເໜີຂາຍຫຼັກຊັບ
- ສະຖາບັນສື່ກາງດ້ານຫຼັກຊັບ
- ການຮ່ວມມືສາກົນ
- ຄວາມຮູ້ຕະຫຼາດທຶນ
ການລາຍງານ ແລະ ການເປີດເຜີຍຂໍ້ມູນ ຂອງບໍລິສັດອອກຈຳໜ່າຍຫຼັກຊັບ ແລະ ບໍລິສັດຈົດທະບຽນ
I. ການລາຍງານ ແລະ ການເປີດເຜີຍຂໍ້ມູນ
ບໍລິສັດອອກຈຳໜ່າຍຫຼັກຊັບ ແລະ ບໍລິສັດຈົດທະບຽນ ຕ້ອງລາຍງານການເຄື່ອນໄຫວທຸລະກິດຂອງຕົນໃຫ້ແກ່ອົງການຄຸ້ມຄອງວຽກງານຫຼັກຊັບ ເພື່ອຮັບຊາບ ແລະ ຕິດຕາມກວດກາ. ແລະ ຕ້ອງເປີດເຜີຍຂໍ້ມູນທີີ່ມີ ຜົນກະທົບຕໍ່ການປ່ຽນແປງຂອງລາຄາຫຼັກຊັບ, ຜົນຕໍ່ການຕັດສີນໃຈຂອງຜູ້ລົງທຶນ ລວມທັງຂໍ້ມູນທີ່ເຕະຕ້ອງເຖິງສິດຜົນປະໂຫຍດຂອງຜູ້ລົງທຶນ ເພື່ອໃຫ້ມວນຊົນຮັບຊາບ. ພ້ອມທັງຮັບຜິດຊອບຕໍ່ເນື້ອໃນທີ່ໄດ້ລາຍງານ ແລະ ເປີດເຜີຍດັ່ງກ່າວ. ໂດຍຕ້ອງໄດ້ແຕ່ຕັ້ງຜູ້ຮັບຜິດຊອບວຽກງານລາຍງານ ແລະ ເປີດເຜີຍຂໍ້ມູນ ຢ່າງນ້ອຍ 2 ຄົນ, ໜຶ່ງໃນຜູ້ຮັບຜິດຊອບລາຍງານ ແລະ ເປີດເຜີຍຂໍ້ມູນ ທີ່ຖືກແຕ່ງຕັ້ງຕ້ອງແມ່ນຮອງຜູ້ອຳນວຍການໃຫຍ່ຜູ້ຊີ້ນຳວຽກງານການເງິນ.
ສຳລັບຊ່ອງທາງຂອງ ການລາຍງານມີ ສອງ ຊ່ອງທາງຄື: ເປັນລາຍລັກອັກສອນ ແລະ ເປັນເອເລັກໂຕຣນິກ ຊຶ່ງລາຍງານໃຫ້ແກ່ ສຳນັກງານຄະນະກຳມະການຄຸ້ມຄອງຫຼັກຊັບ ແລະ ການເປີດເຜີຍຂໍ້ມູນ ແມ່ນຕ້ອງເປີດເຜີຍຂໍ້ມູນ ຜ່ານລະບົບເປີດເຜີຍຂໍ້ມູນຂອງຕະຫຼາດຫຼັກຊັບ. ນອກຈາກນີ້ ຍັງສາມາດເປີດເຜີຍຂໍ້ມູນຜ່ານເວັບໄຊຂອງບໍລິສັດຕົນເອງ ຫຼື ຜ່ານພາຫະນະສື່ມວນຊົນອື່ນຕາມຄວາມເໝາະ, ແຕ່ການເປີດເຜີຍຂໍ້ມູນດັ່ງກ່າວຕ້ອງເປີດເຜີຍພາຍຫຼັງໄດ້ເປີດເຜີຍຜ່ານລະບົບເປີດເຜີຍຂໍ້ມູນຂອງຕະຫຼາດຫຼັກຊັບ; ແລະ ຕ້ອງເກັບຮັກສາຂໍ້ມູນ ແລະ ເອກະສານທີ່ກ່ຽວຂ້ອງກັບການລາຍງານ ແລະ ການເປີດເຜີຍຂໍ້ມູນ ຢ່າງໜ່ອຍ 10 ປີ.
II. ຫຼັກການ ການລາຍງານ ແລະ ການເປີດເຜີຍຂໍ້ມູນ
- - ໃຫ້ຖືກຕ້ອງ, ຄົບຖ້ວນ, ຈະແຈ້ງ ແລະ ທັນເວລາ;
- - ຮັບປະກັນຄວາມສະເໝີພາບຂອງມວນຊົນ ໃນການເຂົ້າເຖິງຂໍ້ມູນທີ່ເປີດເຜີຍ;
- - ຂໍ້ມູນທີ່ລາຍງານ ແລະ ເປີດເຜີຍ ຕ້ອງເປັນພາສາລາວ ແລະ ພາສາຕ່າງປະເທດ ເພີ່ມເຕີມ ຕາມການກຳນົດຂອງສຳນັກງານຄະນະກຳມະການຄຸ້ມຄອງຫຼັກຊັບ
III. ຮູບແບບ ການລາຍງານ ແລະ ການເປີດເຜີຍຂໍ້ມູນ
ຮູບແບບການລາຍງານ ແລະ ການເປີດເຜີຍຂໍ້ມູນປະກອບມີ 4 ຮູບແບບຄື:
ການລາຍງານ ແລະ ການເປີດເຜີຍຂໍ້ມູນ ແບບປົກກະຕິ ແມ່ນ ການລາຍງານ ແລະ ການເປີດເຜີຍຂໍ້ມູນ ຕາມງວດເວລາ. ປະກອບມີ: ປະຈຳໄຕມາດ, ຫົກເດືອນຕົ້ນປີ ແລະ ປະຈຳປີ
ຂໍ້ມູນທີ່ຕ້ອງລາຍງານ ແລະ ເປີດເຜີຍປະຈຳໄຕມາດ I ແລະ III ປະກອບດ້ວຍ: - ບົດສະຫຼຸບການເຄື່ອໄຫວທຸລະກິດປະຈຳໄຕມາດ ຂອງ ບໍລິສັດອອກຈຳໜ່າຍ ແລະ ບໍລິສັດຈົດທະບຽນ; - ເອກະສານລາຍງານການ ທີ່ໄດ້ຮັບຮອງຈາກ ຝ່າຍບັນຊີ, ຝ່າຍກວດກາພາຍໃນ ແລະ ຜູ້ອຳນວຍການຂອງບໍລິສັດ. ກໍລະນີ ບໍລິສັດອອກຈຳໜ່າຍຫຼັກຊັບ ແລະ ບໍລິສັດຈົດທະບຽນ ເປັນກຸ່ມບໍລິສັດ ເອກະສານລາຍງານການເງິນ ຕ້ອງສະແດງໃຫ້ເຫັນຂໍ້ມູນທາງການເງິນ ທັງແບບແຍກກິດຈະການ ແລະ ລວມກິດຈະການ.
ຂໍ້ມູນທີ່ຕ້ອງລາຍງານ ແລະ ເປີດເຜີຍປະຈຳ 6 ເດືອນຕົ້ນປີ ປະກອບດ້ວຍ: - ບົດສະຫຼຸບການເຄື່ອໄຫວທຸລະກິດປະຈຳ 6 ເດືອນຕົ້ນປີ ຂອງ ບໍລິສັດອອກຈຳໜ່າຍ ແລະ ບໍລິສັດຈົດທະບຽນ; - ເອກະສານລາຍງານການເງິນ ທີ່ໄດ້ຮັບການທົບທວນຈາກ ບໍລິສັດກວດສອບ ທີ່ໄດ້ຮັບຮອງໂດຍສຳນັກງານຄະນະ ກຳມະການຄຸ້ມຄອງຫຼັກຊັບ ແລະ ຕ້ອງໄດ້ຮັບ ການຮັບຮອງ ຈາກສະພາບໍລິຫານຂອງບໍລິສັດດັ່ງກ່າວ. ເນື້ອໃນຂອງ ເອກະສານລາຍງານການເງິນປະຈຳ 6 ເດືອນຕົ້ນປີ ຕ້ອງສະແດງໃຫ້ເຫັນຂໍ້ມູນປະຈຳໄຕມາດ II ລວມຢູ່ນຳ. ກໍລະນີ ບໍລິສັດອອກຈຳໜ່າຍຫຼັກຊັບ ແລະ ບໍລິສັດຈົດທະບຽນ ເປັນກຸ່ມບໍລິສັດ ເອກະສານລາຍງານການເງິນ ຕ້ອງສະແດງໃຫ້ເຫັນຂໍ້ມູນທາງການເງິນ ທັງແບບແຍກກິດຈະ ການ ແລະ ລວມກິດຈະການ.
ຂໍ້ມູນທີ່ຕ້ອງລາຍງານ ແລະ ເປີດເຜີຍປະຈຳປີ ປະກອບດ້ວຍ: - ບົດສະຫຼຸບການເຄື່ອໄຫວທຸລະກິດປະຈໍາປີ ຂອງ ບໍລິສັດອອກຈຳໜ່າຍ ແລະ ບໍລິສັດຈົດທະບຽນ; - ເອກະສານລາຍງານການເງິນປະຈຳປີ ທີ່ໄດ້ຮັບການກວດສອບ ຈາກ ບໍລິສັດກວດສອບ ທີ່ໄດ້ຮັບການຮັບຮອງໂດຍ ສຳນັກງານ ຄຄຊ ແລະ ຕ້ອງໄດ້ຮັບການຮັບຮອງຈາກ ກອງປະ ຊຸມຜູ້ຖືຮຸ້ນຂອງບໍລິສັດດັ່ງກ່າວ. ເນື້ອໃນຂອງ ເອກະສານລາຍງານການເງິນປະຈຳປີ ຕ້ອງສະແດງໃຫ້ເຫັນຂໍ້ມູນປະຈຳໄຕມາດ IV ລວມຢູ່ນຳ. ກໍລະນີ ບໍລິສັດອອກຈຳໜ່າຍຫຼັກຊັບ ແລະ ບໍລິສັດຈົດທະບຽນ ເປັນກຸ່ມບໍລິສັດ ເອກະສານລາຍງານການເງິນ ຕ້ອງສະແດງໃຫ້ເຫັນຂໍ້ມູນທາງການເງິນ ທັງແບບແຍກກິດຈະ ການ ແລະ ລວມກິດຈະການ.
1. ມື້ເປີດກອງປະຊຸມຜູ້ຖືຮຸ້ນ ແລະ ມື້ປິດປື້ມບັນຊີທະບຽນຜູ້ຖືຄອງຮຸ້ນ; 2. ການໄດ້ມາ ແລະ ການຈຳໜ່າຍຊັບສີນ ທີ່ມີມູນຄ່າຫຼາຍກວ່າ ຫ້າສ່ວນຮ້ອຍ ຂອງຊັບສີນທັງໜົດຂອງ ບໍລິ ສັດ ແລະ ລາຍການທີ່ກ່ຽວພັນ ລວມທັງການຊ່ວຍເຫຼືອທາງການເງິນໃຫ້ແກ່ບຸກຄົນ ຫຼື ນິຕິບຸກຄົນອື່ນ; 3. ການຮ່ວມ ຫຼື ການຍົກເລີກ ການຮ່ວມລົງທຶນ, ການຄວບ, ຍຸບເລິກ, ຂາຍ ຫຼື ໂອນກິດຈະການໃດໜຶ່ງ ຫຼືທັງໜົດ ຂອງ ບໍລິສັດອອກຈຳໜ່າຍຫຼັກຊັບ ແລະ ບໍລິສັດຈົດທະບຽນ; 4. ການອອກຜະລິດຕະພັນໃໜ່ທີ່ສຳຄັນ, ການພັດທະນາເຕັກໂນໂລຊີ ຫຼື ການຄົ້ນພົບທີ່ສຳຄັນ ກ່ຽວກັບຊັບພະຍາກອນທຳມະຊາດ; 5. ການອອກຈຳໜ່າຍຫຼັກຊັບເພີ່ມ ຫຼື ການຊື້ຫຼັກຊັບຄືນ; 6. ມະຕິກອງປະຊຸມຜູ້ຖືຮຸ້ນ ເປັນຕົ້ນການຮັບຮອງເອົາແຜນການດຳເນີນທຸລະກິດປະຈຳປີ, ແຜນການຂະຫຍາຍທຸລະກິດໄລຍະກາງ-ຍາວ ແລະ ຍຸດທະສາດ ຂອງບໍລິສັດອອກຈຳໜ່າຍຫຼັກຊັບ ແລະ ບໍລິສັດ ຈົດທະບຽນ, ການປ່ຽນແປງຫຼັກການ, ວີທີການທາງດ້ານບັນຊີ ແລະ ມາດຕະຖານດ້ານການລາຍງານທາງການເງິນ ທີ່ນຳໃຊ້ ແລະ ການກູ້ເງິນ ໃນຈຳນວນວທີ່ມີຜົນຕໍ່ຖານນະການເງິນ ແລະ ຜົນການດຳເນີນທຸລະກິດ; 7. ການປ່ຽນແປງທີ່ສຳຄັນໃນລາຍຈ່າຍເພື່ອການລົງທຶນ; 8. ການສະເໜີຊື້ຫຼັກຊັບຂອງບໍລິສັດອື່ນ; 9. ການຈ່າຍ ຫຼື ບໍ່ຈ່າຍ ເງິນ ຫຼື ຮຸ້ນ ປັນຜົນ; 10. ການປ່ຽນແປງ ສະພາບໍລິຫານ, ຄະນະກຳມະການກວດກາພາຍໃນ, ຄະນະອຳນວຍການ, ຫົວໜ້າບັນຊີ, ຫົວໜ້າການເງິນ ແລະ ຜູ້ຖືຮຸ້ນທີ່ຖືຮຸ້ນ ແຕ່ ຫ້າສ່ວນຮ້ອຍຂຶ້ນໄປ; 11. ບໍ່ສາມາດຊຳລະໜີ້ ຕາມວັນ ແລະ ເວລາ ທີ່ກຳນົດໄວ້ໃນສັນຍາ; 12. ບັນຊີເງິນຝາກຢູ່ ທະນາຄານຖືກງົດການເຄື່ອນໄຫວຊົ່ວຄາວ ຫຼື ພາຍຫຼັງບັນຊີເງິນຝາກໃດ້ຮັບອະນຸຍາດໃຫ້ເຄື່ອນໄຫວຄືນ; 13. ໂຈະ ຫຼື ຢຸດເຊົ່າການດຳເນີນທະລຸກິດ ບາງສ່ວນ ຫຼື ທັງໜົດ; 14. ປ່ຽນແປງ ຫຼື ຖືກຖອນ ໃບທະບຽນວິສາຫະກິດ ຫຼື ໃບອະນຸຍາດ ສ້າງຕັ້ງ ແລະ ການເຄື່ອນໄຫວທຸລະກິດ; 15. ປະທານ, ຮອງປະທານ ແລະ ສະມາຊິກສະພາບໍລິຫານ, ຄະນະກຳມະການກວດກາພາຍໃນ, ຄະນະອຳນວຍການ, ຫົວໜ້າບັນຊີ ແລະ ຫົວໜ້າການເງິນ ຖຶກລົງວິໄນ ຫຼື ຖືກດຳເນີນຄະນະ ເນື່ອງຈາກມີການລະເມີດລະບຽບກົດໜາຍ; 16. ບໍລິສັດອອກຈຳໜ່າຍຫຼັກຊັບ ແລະ ບໍລິສັດ ຈົດທະບຽນ ຢູ່ ໃນສະພາວະລົ້ມລະລາຍ ຫຼື ສານປະຊາຊົນມີຄຳຕັດສີນໃຫ້ເປັນວິສາຫະກິດລົ້ມລະລາຍ; 17. ໄດ້ຮັບຄວາມເສຍຫາຍຢ່າງຮ້າຍແຮງຈາກເຫດສຸດວິໄສ, ສະພາບເສດຖະກິດ-ສັງຄົມ ແລະ ອື່ນໆ; 18. ປ່ຽນແປງວັດຖຸປະສົງ ຫຼື ລັກສະນະການດຳເນີນທຸລະກິດ ບາງສວ່ນ ຫຼື ທັງໜົດ; 19. ເຮັດສັນຍາໃຫ້ບຸກຄົນອື່ນເຂົ້າມາບໍລິຫານ ພາຍໃນ ບໍລິສັອອກຈຳໜ່າຍຫຼັກຊັບ ແລະ ບໍລິສັດຈົດທະບຽນ ບາງສ່ວນ ຫຼື ທັງໜົດ; 20. ເຫດການໃດໜຶ່ງ ທີ່ເກີດຂຶ້ນ ຫຼື ອາດເກີດຂຶ້ນ ທີ່ສົ່ງຜົນປະໂຫຍດຂອງຜູ້ຖືຮຸ້ນ ຫຼື ຕໍ່ການຕັດສີນໃຈໃນການລົງທຶນຂອງຜູ້ລົງທຶນ ຫຼື ການປ່ຽນແປງຂອງລາຄາຫຼັກຊັບ ຂອງ ບໍລິສັດ ອອກຈຳໜ່າຍຫຼັກຊັບ ແລະ ບໍລິສັດຈົດທະບຽນ; 21. ເຫດການອື່ນຕາມການກຳນົດ ຂອງ ສຳນັກງານ ຄຄຊ.
1. ມະຕິຕົກລົງກ່ຽວກັບ ການສ້າງຕັ້ງ ຫຼື ຍຸບເລີກສາຂາ; 2. ຍົກຍ້າຍສຳນັກງານໃຫ່ຍ; 3. ປ່ຽນແປງຜູ້ກວດສອບ ລວມທັງ ຜູ້ກວດສອບຂອງ ບໍລິສັດໃນກຸ່ມຂອງຕົນ; 4. ການຊື້-ຂາຍຫຼັກຊັບຂອງປະທານ, ຮອງປະທານ ແລະ ສະມາຊິກສະພາບໍລິຫານ, ຄະນະກໍາມະການກວດກາພາຍໃນ, ຄະນະອຳນວຍການ, ຫົວໜ້າບັນຊີ ແລະ ຫົວໜ້າການເງິນ.
1. ບັນທຶກກອງປະຊຸມຜູ້ຖືຮຸ້ນ.
ການລາຍງານ ແລະ ເປີດເຜີຍຂໍ້ມູນແບບຕາມການຮຽກຮ້ອງ ແມ່ນ ການລາຍງານ ແລະ ການເປີດເຜີຍຂໍ້ມູນຂອງ ບໍລິສັດອອກຈຳໜ່າຍຫຼັກຊັບ ແລະ ບໍລິສັດຈົດທະບຽນ ຕາມການຮຽກຮ້ອງ ຂອງ ສຳນັກງານຄະນະກຳມະການຄຸ້ມຄອງຫຼັກຊັບ.
ບໍລິສັດອອກຈຳໜ່າຍຫຼັກຊັບ ແລະ ບໍລິສັດ ຈົດທະບຽນ ຕ້ອງລາຍງານ ແລະ ເປີດເຜີຍຂໍ້ມູນ ແບບຕາມການຮຽກຮ້ອງຂອງ ສຳນັກງານ ຄຄຊ ໃນກໍລະນີ ມີເຫດການໃດໜຶ່ງທີ່ ສົ່ງ ຫຼື ອາດສົ່ງ ຜົນກະທົບຕໍ່ ສິດ ແລະ ຜົນປະໂຫຍດຂອງຜູ້ລົງທຶນ, ຕໍ່ລາຄາຫຼັກຊັບ ຫຼື ຕໍ່ສະຖຽນລະພາບຂອງຕະຫຼາດທຶນ.
ການລາຍງານ ແລະ ເປີດເຜີຍຂໍ້ມູນແບບຄວາມສະໜັກໃຈ ແມ່ນການລາຍງານ ແລະ ເປີດເຜີຍຂໍ້ມູນ ຂອງບໍລິສັກອອກຈຳໜ່າຍຫຼັກຊັບ ແລະ ບໍລີສັດຈົນທະບຽນ ຕ້ອງການ ໃຫ້ຜູ້ຄຸ້ມ ຄອງ ແລະ ຜູ້ລົງທຶນຮັບຮູ້ກ່ຽວກັບຂໍ້ມູນດັ່ງກ່າວ ເພື່ອທີ່ຈະໄດ້ຮັບຂໍ້ມູນຂ່າວສານຢ່າງທົ່ວເຖິງ
ບໍລິສັດອອກຈຳໜ່າຍຫຼັກຊັບ ແລະ ບໍໍລິສັດຈົດທະບຽນ ຕ້ອງຊີ້ແຈງ ແລະ ຢືນຢັງກ່ຽວກັບ ຂ່າວລື ຫຼື ຂ່າວສານຕ່າງໆ ທີ່ຜູ້ລົງທຶນໄດ້ຮັບຜ່ານຊ່ອງທາງໃດໜຶ່ງ ເຊັ່ນ: ບົດຄວາມ ທີ່ເຜີຍແຜ່ຜ່ານພາຫະນະສື່ມວນຊົນຕ່າງໆ, ລາຍງານການດຳເນີນທຸລະກິດຂອງບໍລິສັດ ແລະ ຂໍ້ມູນທີ່ເປັນຂ່າວລືຕ່າງໆ ເຖິງວ່າ ຂໍ້ມູນດັ່ງກ່າວຈະມີຄວາມຈິງ ຫຼື ບໍ່ມີຄວາມຈິງ, ມີຜົນ ຫຼື ບໍ່ມີຜົນກະທົບຕໍ່ສິດ ແລະ ຜົນປະໂຫຍດຂອງຜູ້ລົງທຶນ, ຕໍ່ລາຄາຫຼັກຊັບ ຫຼື ຕໍການຕັດສິນໃຈຂອງຜູ້ລົງທຶນ.
ບ້ານເພຍວັດ, ໜ່ວຍ 6, ເມືອງສີສັດຕະນາກ, ນະຄອນຫຼວງວຽງຈັນ.
PO. Box: 19 Phone: (856-21) 217770 / Fax: (856-21) 217806. Email: lsco@lsc.gov.la.